

|  |  |
| --- | --- |
| grb županije | REPUBLIKA HRVATSKALIČKO-SENJSKA ŽUPANIJA |

ŽUPANIJSKA SKUPŠTINA

KLASA: 012-03/18-01/01

URBROJ: 2125/1-01-18-04

Gospić, 8. veljače 2018. godine

Na temelju članka 35. Zakona o lokalnoj i područnoj (regionalnoj) samoupravi («Narodne novine» br. 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – p.t., 137/15 – ispr. i 123/17), članka 19. i 84. Statuta Ličko-senjske županije («Županijski glasnik» br. 11/09, 13/09 – ispr., 21/09, 9/10, 22/10 – p.t., 4/12, 4/13 i 6/13 – p.t.) i članka 94. Poslovnika Županijske skupštine («Županijski glasnik» br. 11/09, 4/12, 4/13, 6/13 – p.t. i 14/13), Županijska skupština Ličko-senjske županije na V. sjednici održanoj 8. veljače 2018. godine, donijela je

**ODLUKU  
o izmjenama i dopunama Statuta Ličko-senjske županije**

**Članak 1.**

Ovom Odlukom mijenja se i dopunjuje Statut Ličko-senjske županije («Županijski glasnik» br. 11/09, 13/09 – ispr., 21/09, 9/10, 22/10 – p.t., 4/12, 4/13 i 6/13 – p.t.).

**Članak 2.**

U članku 19.:

* alineji 6. tekst: «Godišnje i Polugodišnje izvješće» zamjenjuje se tekstom: «Godišnji i Polugodišnji izvještaj»
* alineji 9. riječi: «raspolaže ostalom» zamjenjuju se riječima: «drugom raspolaganju».

**Članak 3.**

U članku 24. stavku 1. riječi: «četiri godine» zamjenjuju se tekstom: «do dana stupanja na snagu odluke Vlade Republike Hrvatske o raspisivanju sljedećih redovnih izbora koji se održavaju svake četvrte godine sukladno odredbama zakona kojim se uređuju lokalni izbori, odnosno do dana stupanja na snagu odluke Vlade Republike Hrvatske».

U stavku 2. iza riječi: «redovnim izborima» dodaje se tekst: «koji se održavaju svake četvrte godine sukladno odredbama zakona kojim se uređuju lokalni izbori, odnosno do dana stupanja na snagu odluke Vlade Republike Hrvatske o raspuštanju predstavničkog tijela».

**Članak 4.**

U članku 25. stavku 2. riječi: «predstavničkog tijela» zamjenjuju se riječju: »Skupštine«, iza riječi: »alineje 5.« dodaje se riječ: »ovog«, a broj »25.« briše se.

**Članak 5.**

U članku 27. iza alineje 7., dodaje se alineja 8. i glasi:

»- ima pravo na opravdani neplaćeni izostanak s posla radi sudjelovanja u radu Skupštine i njenim radnim tijelima.«.

Dosadašnje alineje 8., 9. i 10. postaju alineje 9., 10. i 11.

**Članak 6.**

U članku 32. stavku 2.:

* alineji 7. riječi: »izvješća o izvršavanju« zamjenjuju se riječima: »izvještaja o izvršenju«,
* alineji 9. iza riječi: «Županije i» dodaje se riječ: «drugom», a riječ: «ostalom» briše se, ,
* alineji 27. tekst: «dostaviti Skupštini u roku od 8 dana od donošenja i objaviti u Županijskom glasniku“ zamjenjuje se tekstom: „objaviti u prvom broju službenoga glasila Županije koji slijedi nakon donošenja te odluke.».

**Članak 7.**

U članku 38. stavku 2. iza riječi: «Županiji» dodaje se tekst: «i 2/3 članova Skupštine».

U stavku 3. iza riječi: «Županiji» riječ: «Skupština» zamjenjuje se riječima: «predsjednik Skupštine», a broj: «8» zamjenjuje se brojem: «30».

Iza stavka 3. dodaje se novi stavak 4. i glasi:

«Ako je raspisivanje referenduma za opoziv predložilo 2/3 članova Skupštine, odluku o raspisivanju referenduma za opoziv župana i njegovih zamjenika koji su izabrani zajedno s njim Skupština donosi dvotrećinskom većinom glasova svih članova Skupštine.».

Dosadašnji stavci 4., 5. i 6. postaju stavci 5., 6. i 7.

U dosadašnjem stavku 6. koji je postao stavak 7. broj: «12» zamjenjuje se brojem: «6».

**Članak 8.**

U članku 41. stavku 1. veznik i riječ: «i nadziru» brišu se.

**Članak 9.**

U članku 47. stavku 3. iza riječi: «Županije» riječ: «Skupština» zamjenjuje se riječima: «predsjednik Skupštine», a broj: «8» zamjenjuje se brojem: «30».

**Članak 10.**

U članku 82. stavak 3. mijenja se i glasi:

«Župan kao jedini ovlašteni predlagatelj dužan je utvrditi prijedlog proračuna i podnijeti ga Skupštini na donošenje u roku utvrđenom posebnim zakonom».

Iza stavka 3. dodaju se novi stavci 4. i 5. koji glase:

«Ako Župan ne predloži proračun Skupštini ili povuče prijedlog prije glasovanja o proračunu u cjelini te ne predloži novi prijedlog proračuna u roku koji omogućuje njegovo donošenje, Vlada Republike Hrvatske će na prijedlog središnjeg tijela državne uprave nadležnog za lokalnu i područnu (regionalnu) samoupravu razriješiti Župana i njegove zamjenike koji su izabran zajedno s njim.

U slučaju iz stavka 4. ovoga članka Vlada Republike Hrvatske imenovat će povjerenika Vlade Republike Hrvatske za obavljanje poslova iz nadležnosti Župana i raspisati prijevremene izbore za župana sukladno posebnom zakonu.».

Dosadašnji stavak 4. postaje stavak 6.

**Članak 11.**

Članak 82a. mijenja se i glasi:

«Ako Skupština ne donese proračun prije početka proračunske godine, privremeno se, a najduže za prva tri mjeseca proračunske godine, na osnovi odluke o privremenom financiranju, nastavlja financiranje poslova, funkcija i programa tijela Županije i drugih proračunskih i izvanproračunskih korisnika u skladu s posebnim zakonom.

Odluku o privremenom financiranju iz stavka 1. ovoga članka donosi do 31. prosinca Skupština u skladu s posebnim zakonom na prijedlog Župana ili povjerenika Vlade Republike Hrvatske.

U slučaju kada je raspuštena samo Skupština, a Župan nije razriješen, do imenovanja povjerenika Vlade Republike Hrvatske, financiranje se obavlja izvršavanjem redovnih i nužnih rashoda i izdataka temeljem odluke o financiranju nužnih rashoda i izdataka koju donosi Župan.

Po imenovanju povjerenika Vlade Republike Hrvatske, Župan predlaže povjereniku novu odluku o financiranju nužnih rashoda i izdataka u koju su uključeni ostvareni prihodi i primici te izvršeni rashodi i izdaci u vremenu do dolaska povjerenika.

Ako se do 31. ožujka ne donese proračun, povjerenik donosi odluku o financiranju nužnih rashoda i izdataka za razdoblje do donošenja proračuna.

Odluka o financiranju nužnih rashoda i izdataka iz stavka 3., 4. i 5. ovog članka sadržajno odgovara odluci o privremenom financiranju propisanoj posebnim zakonom, ali razmjerno razdoblju za koje se donosi.».

**Članak 12.**

U članku 87. tekst: «obavlja nadzor nad zakonitošću» zamjenjuje se riječima: «nadzire zakonitost».

**Članak 13.**

Ova Odluka stupa na snagu prvog dana od dana objave u «Županijskom glasniku» Ličko-senjske županije.

# PREDSJEDNICA

Nada Marijanović, mag.ing.silv., v.r.